শোভন চট্টোপাধ্যায়
শোভন চট্টোপাধ্যায় (জন্ম ১৯৬৪) একজন ভারতীয় বাঙালি রাজনীতিবিদ। তিনি সর্বভারতীয় তৃণমূল কংগ্রেসের সদস্য এবং কলকাতার বর্তমান মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলাচ্ছেন।
মধুসূদন মঞ্চ
মধুসূদন মঞ্চ হল ভারতের পশ্চিমবঙ্গ রাজ্যের রাজধানী কলকাতা শহরের ঢাকুরিয়া অঞ্চলে অবস্থিত একটি প্রেক্ষাগৃহ। এটি বাঙালি কবি মাইকেল মধুসূদন দত্তের নামে নামাঙ্কিত। প্রেক্ষাগৃহটি নিয়ন্ত্রণ ও পরিচালনা করে পশ্চিমবঙ্গ সরকারের তথ্য ও সংস্কৃতি মন্ত্রক। এই প্রেক্ষাগৃহটিতে নিয়মিত নাট্যানুষ্ঠান আয়োজিত হয়। ১৯৯৫ সালের ১২ অক্টোবর পশ্চিমবঙ্গের তৎকালীন মুখ্যমন্ত্রী জ্যোতি বসু এই প্রেক্ষাগৃহটি উদ্বোধন করেন।